O‘zbekistonga 1,2 mln doza Pfizer vaksinasi olib kelinadi

Prezident Shavkat Mirziyoyev 29-iyul kuni Olmaliq shahriga tashrifi chog‘ida Jurabek Laboratories MChJ qo‘shma korxonasida COVID-19’ga qarshi vaksina ishlab chiqarish jarayonlari bilan tanishdi, deb xabar bermoqda “Gazeta.uz”.
Uchrashuvda ma’lum qilinishicha, O‘zbekistonga yana 17,9 million doza vaksina yetib kelishi kutilmoqda:
Ma’lumotga ko‘ra, 2021-yilda xarid qilingan barcha vaksinalarga 44 million 761,5 ming dollar sarflangan. Ulardan o‘zbek-xitoy vaksinasiga 39 million 100 ming dollar, “Sputnik V” vaksinasiga 3 million 681,5 ming dollar va AstraZeneca vaksinasiga 1 million 980 ming dollar sarflangan.
Sog‘liqni saqlash vazirligi ma’lumotlariga ko‘ra, 2021-yil 21-iyulga kelib O‘zbekistonga 8,5 million doza ZF-UZ-VAC2001 vaksinasi keltirilgan. O‘zbek-xitoy vaksinasiga  39 million 100 ming dollar sarflanganidan kelib chiqsa, ushbu vaksina o‘zbekistonliklarga 4,6 dollardan tushmoqda.
2021-yilning mart oyi oxirlarida O‘zbekiston va Xitoy ZF-UZ-VAC2001 vaksinasi narxi bo‘yicha ma’lumotlarni ochiqlamaslik to‘g‘risidagi davlatlararo shartnoma imzolangani ma’lum qilingandi. Shuningdek, O‘zbekiston mazkur vaksinaning hammuallifi bo‘lgani va vaksinaning III faza sinovlarida faol ishtirok etgani bois O‘zbekiston tomonidan vaksinaning faqatgina ishlab chiqarish xarajatlari qoplanayotgani ta’kidlangan.
 Ozarbayjon O‘zbekistonga 50 ming doza AstraZeneca vaksinasini yubordi